Title: Hodnotenie vývoja zamestnanosti na Ministerstve kultúry Slovenskej republiky v roku 2008
Author: kovacova
Last saved by: marencikova

A.  4.  Hodnotenie vývoja Ministerstva kultúry SR v oblasti zamestnanosti, personálneho vybavenia a vzdelávania

A1.4.1 Vývoj zamestnanosti a personálne vybavenie 

Počet zamestnancov
Podľa rozpisu záväzných ukazovateľov štátneho rozpočtu na rok 2008 malo Ministerstvo kultúry SR (ďalej len „MK SR“)  schválený limit zamestnancov 157 osôb. Rozpočtovým opatrením, ktorým bola zohľadnená delimitácia vodičov zo Správy kultúrnych zariadení MK SR na MK  SR,  bol tento limit  upravený na 164 osôb.  V  roku 2008 bol skutočný priemerný evidenčný počet zamestnancov vo fyzických osobách 158,  z toho bolo 111 žien. Podiel žien na celkovom počte zamestnancov predstavoval  70 %. K 31. 12. 2008 pracovalo na MK SR 160 zamestnancov, z toho 112 žien. Vo vedúcich funkciách pôsobilo v roku 2008 v priemere 29 osôb, z toho 19 žien, t.j. 65,5 %. Podiel žien vo vedúcich funkciách sa v sledovanom období v porovnaní s rokom 2007 zvýšil o 4,9 %.

Fluktuácia zamestnancov
V roku 2008 bolo prijatých 27 zamestnancov, z toho 3 osoby na zastupovanie počas materskej dovolenky a rodičovskej dovolenky. Všetci novoprijatí zamestnanci boli prijatí do štátnozamestnaneckého pomeru. Z celkového počtu prijatých zamestnancov bolo 19 žien  a 8 mužov, čo percentuálne zodpovedá celkovému podielu zastúpenia žien a mužov. 
V hodnotenom období bol ukončený pracovný pomer s  3 zamestnancami a štátnozamestnanecký pomer bol ukončený s 18 zamestnancami. Z celkového počtu 21 osôb, ktorým sa skončil právny vzťah s MK SR,  bolo 14 žien a 7 mužov. V porovnaní s rokom 2007 sa fluktuáciu podarilo výrazne znížiť, keďže v  roku 2007 bolo prijatých 44 zamestnancov, t. j. o 17 zamestnancov viac ako v roku 2008 a z MK SR odišlo  36 zamestnancov, t. j. o 15 zamestnancov viac ako v roku 2008.
 
Kvalifikačná štruktúra zamestnancov k 31.12.2008:

Stupeň vzdelania | Spolu | ženy | muži

Vysokoškolské vzdelanie 
3. stupňa

9

2

7

Vysokoškolské vzdelanie 
1. a 2. stupňa

112

81

31

Úplné stredné vzdelanie | 30 | 27 | 3
Stredné vzdelanie | 6 | 1 | 5
Základné vzdelanie | 3 | 1 | 2

Z celkového počtu zamestnancov  tvorili zamestnanci s vysokoškolským vzdelaním všetkých stupňov 75,6 %.

Veková štruktúra zamestnancov k 31.12.2008:

Veková kategória | spolu | ženy | muži
do 25 rokov | 6 | 4 | 2
od 26 – 30 rokov | 21 | 17 | 4
od 31 – 35 rokov | 14 | 11 | 3
od 36 – 40 rokov | 11 | 9 | 2
od 41 – 45 rokov | 11 | 9 | 2
od 46 – 50 rokov | 18 | 14 | 4
od 51 – 55 rokov | 36 | 24 | 12
od 56 – 59 rokov | 28 | 18 | 10
nad 60 rokov | 15 | 6 | 9

Zamestnávanie občanov so zdravotným postihnutím

	MK SR v priebehu roka 2008 zamestnávalo 2 občanov so zdravotným postihnutím, ktorých pokles schopnosti vykonávať zárobkovú činnosť je vyšší ako 40%.  Do splnenia povinného podielu zamestnávania občanov so zdravotným postihnutím chýbali 3 osoby.

Dohody o prácach mimo pracovného pomeru

MK SR uzatvorilo v priebehu roka 308 dohôd o prácach vykonávaných mimo pracovného pomeru. V prevažnej miere to boli dohody o vykonaní práce uzatvorené s členmi komisií programov grantového systému MK SR a so spolupracujúcimi expertmi. Dohoda o pracovnej činnosti bola uzatvorená v  8 prípadoch a  dohoda o brigádnickej činnosti študentov v 5 prípadoch. 

A1.4.2 Vzdelávacie aktivity zamestnancov 

Schválený rozpočet pre vzdelávacie aktivity zamestnancov MK SR na základe rozpisu záväzných ukazovateľov na rok 2008 bol 860 tis. Sk a jeho čerpanie bolo vo výške 590 tis. Sk. Z celkového počtu pridelených finančných prostriedkov sa použilo len 69 %, čo možno považovať za dôsledok toho, že časť vzdelávacích aktivít bola financovaná aj z iných zdrojov alebo boli poskytnuté bezplatne. Vzdelávacie aktivity v roku 2008 zahŕňali 240 934 osobodní. Z rozpočtu MK SR bolo na vzdelávacie aktivity v roku 2008 v porovnaní s rokom 2007  použitých o 70 tis. Sk viac.

Prehľad vzdelávacích aktivít realizovaných a hradených MK SR v roku 2008: 

druh vzdelávania | vzdelávacia aktivita | počet účastníkov

povinné vzdelávanie

školenie BOZP a PO
špecializačný kurz Základy kontroly

154
1

jazykové vzdelávanie

AJ, FJ
individuálna výučba AJ
odborné jazykové vzdelávanie – AJ (odborná korešpondencia, gramatické minimum)

6
6
6

vzdelávanie v oblasti 
informačných technológií

IS NUNTIO
informačná bezpečnosť
informačné technológie
Portál právnych predpisov
VoIP telefónia na MK SR pre používateľov/školenie
administrátorov
SOFTIP PROFIT – nové moduly, prechod na EURO

15
93
9
68

48
5

vzdelávanie v oblasti EÚ | projektový manažment | 9
rozvoj osobnostného potenciálu | diplomatický protokol a spoločenská etiketa | 48
odborné vzdelávanie | Legislatíva | 10
| štátna pokladnica, rozpočet a financie | 17
| finančná kontrola a vnútorný audit | 15
| vzdelávanie vyplývajúce z opisu činností ŠZM | 37
| vzdelávanie vyplývajúce z pracovnej činnosti | 22
| správne konanie | 5
| zelené a elektronické verejné obstarávanie | 5

iné vzdelávanie

normalizovaná úprava písomností
používanie štátneho jazyka vo verejnej komunikácii

45
49

Vybraní zamestnanci MK SR sa okrem uvedených aktivít zúčastňovali na nasledovných vzdelávacích aktivitách:

1.	V rámci národného projektu financovaného z ESF organizovaného Centrom vzdelávania Ministerstva práce, sociálnych vecí a rodiny SR „Horizontálne vzdelávanie štátnych zamestnancov zamerané na legislatívne zručnosti a na vypracúvanie strategických, koncepčných a legislatívnych dokumentov vrátane posudzovania ich vplyvov“. 
Počet účastníkov: 24
2.	V rámci národného projektu financovaného z ESF „Odborná príprava záujemcov o prácu vo verejnej správe“ v zmysle uznesenia vlády SR č. 1051/2007 „k stratégii SR pri príprave, nominácii a obsadzovaní postov v inštitúciách Európskej únie do roku 2013“.
Počet účastníkov: 4
3.	V rámci projektu financovaného z ESF „Modulárny e-learningový program ďalšieho a celoživotného vzdelávania v oblasti verejnej politiky: modul - Verejná politika a Verejné právo a verejná politika a modul - Tvorba legislatívy vo verejnej politike, Viacúrovňová tvorba verejnej politiky, Verejné financie“, ktorého cieľom je skvalitnenie ľudských zdrojov v Bratislavskom kraji v oblasti verejnej politiky.
Počet účastníkov: 1
4.	Jazykový kurz EÚ 2008 pre vyšších ministerských úradníkov z členských štátov EÚ a iných štátov - miesto konania Berlín a Brusel – nemecký jazyk.
Počet účastníkov: 1
5.	Dvojsemestrálne postvysokoškolské špecializačné štúdium – „Manažment európskych záležitostí - modul - Spoločná a zahraničná a bezpečnostná politika EÚ, Manažment projektov pre fondy a granty EÚ, Rozhodovacie a spolurozhodovacie procesy v EÚ, Lobing v EÚ“.
Počet účastníkov: 2
6.	Kurz „Erasmus program EN“ tréningový program COM určený pre štátnych úradníkov z členských krajín EÚ a zameraný na oblasť európskeho rozhodovacieho procesu“ - miesto konania Brusel.
Počet účastníkov: 1

V zmysle zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov služobný úrad zabezpečil štátnym zamestnancom prehlbovanie kvalifikácie v rozsahu najmenej piatich služobných dní v kalendárnom roku. Z celkového počtu 123 štátnych zamestnancov sa vzdelávalo v rozsahu päť a viac služobných dní 66 štátnych zamestnancov, čo predstavuje 53%.

Prehľad počtu štátnych zamestnancov podľa počtu služobných dní:

Počet služobných dní | Počet štátnych zamestnancov
1 | 9     (7%)
2 | 13     (11%)
3 | 13     (11%)
4 | 22     (18%)
5 | 14     (11%)
viac ako 5 | 52     (42%)

Zvyšovanie kvalifikácie

V roku 2008 si na MK SR zvyšovali kvalifikáciu podľa § 140 Zákonníka práce dve zamestnankyne a podľa § 77 zákona č. 312/2001  Z. z. o štátnej službe a o zmene a doplnení niektorých zákonov v znení neskorších predpisov traja zamestnanci.